wickkiey/tamil-wikipedia-chunked huggingface dataset:
# ராம்கோ சிமெண்ட் நிறுவனம்

## நிறுவன வரலாறு

1950-ஆம் ஆண்டுகளில் மத்திய தொழில்துறை மந்திரியாக இருந்த திரு. மனுபாய் ஷா அவர்கள் கேட்டுக்கொண்டதற்கு இணங்க ஏற்கனவே இராஜபாளையம் ஊரில் பஞ்சாலைகள் நடத்திவந்தவரும், ராஜபாளையம் நகராட்சித் தலைவருமான திரு. ராமசாமி ராஜா அவர்களால் 1961-ஆம் ஆண்டு 1 கோடி ரூபாய் முதலீட்டில் ஆரம்பிக்கப்பட்டதுதான் இந்நிறுவனமாகும். இந்திய தொழில்துறை வரலாற்றில் முதன்முறையாக தமிழக அரசாங்கம் இந்நிறுவனத்தில் 10 லட்சம் ரூபாய் தொழில் தொடங்க முதலீடு செய்தது குறிப்பிடத்தக்கது.  
தமிழகத்தில் உள்ள விருதுநகர் மாவட்டத்தில் உள்ள ராமசாமி ராஜா நகரில் அமையப்பட்ட தனது முதலாவது பைஞ்சுதை ஆலையில் 200 டன்னுடன் 1962-ஆம் ஆண்டு தொடங்கப்பட்ட இந்நிறுவனம் ஆரம்பத்தில் ஈரமிக்க செயல்பாட்டை பயன்படுத்தி பைஞ்சுதை (சிமெண்ட்) தயாரித்தது. பின்னர் 1970களில் உலர் தயாரிப்பு முறைக்கு மாறியது. இரண்டு தயாரிப்பு வசதி கொண்ட இந்த ஆலையிலிருந்து வருடத்திற்கு 15 லட்சம் டன் பைஞ்சுதை உற்பத்தி செய்யப்படுகிறது.  
இரண்டாவது தயாரிப்பு ஆலையாக ஆந்திர மாநிலம் விஜயவாடா நகரில் உள்ள ஜெயந்திபுரம் ஆலையில் 1987-ஆம் ஆண்டு முதல் உற்பத்தியில் ஈடுபட்டது. இவ்வாலையில் இருந்து பல்வேறு நவீன முறைகளில் கிட்டத்தட்ட 36 லட்சம் டன் வரை வருடத்திற்கு பைஞ்சுதை தயாரிக்கப்படுகிறது.  
தமிழ்நாட்டின் அரியலூர் மாவட்டத்தில் உள்ள ஆலத்தியூர் என்னும் இடத்தில் மூன்றாவதாக 1997-ஆம் ஆண்டு தயாரிப்பு ஆலை அமைக்கப்பட்டு 2001-ஆம் ஆண்டு இரண்டடுக்காக விரிவாக்கம் செய்யப்பட்டது. வருடத்திற்கு சராசரியாக 31 லட்சம் உற்பத்தி செய்யும் இந்த ஆலை, இந்தியாவில் மிகச்சிறந்த மற்றும் நவீன தயாரிப்பு ஆலைகளில் ஒன்றாகும்.  
2009-ஆம் ஆண்டு தமிழகத்தில் அரியலூர் மாவட்டத்தில் ஆரம்பிக்கப்பட்ட இரண்டு தயாரிப்பு நிலையங்கள் கொண்ட ஆலையில் சுமார் 4 மில்லியன் டன் சிமெண்ட் உற்பத்தி செய்யப்படுகிறது.  
ராமசாமி ராஜாவின் மகனான ராமசுப்பிரமணி ராஜாவின் மேலாண்மைப்படி இந்நிறுவனம் இந்திய அளவில் ஐந்தாவது பைஞ்சுதை தயாரிப்பு நிறுவனமாக வளர்ந்தது. தற்போது அவரது மறைவிற்கு பின்பாக மூன்றாவது தலைமுறையாக 2017-ஆம் ஆண்டு ஜூன் மாதம் முதல் வெங்கட்ராம ராஜா தலைமையில் இந்நிறுவனம் நடைபோடுகிறது.
# ராம்கோ சிமெண்ட் நிறுவனம்

## துணைத் தொழில்கள்

பைஞ்சுதை (சிமெண்ட்) தயாரிப்பில் மட்டுமல்லாது உடனடியாக கட்டக்கூடிய ஆயத்த கலவை கற்காரைகள் மற்றும் உலர்ந்த கட்டிட கலவைகளையும் இந்நிறுவனம் தயாரித்து வருகிறது. மேலும் தமிழகத்தில் பல்வேறு இடங்களில் காற்றாலைகளையும் நிறுவி மின் உற்பத்தியிலும் ஈடுபட்டுள்ளனர்.
# ராம்கோ சிமெண்ட் நிறுவனம்

## துணைத் தொழில்கள்

### காற்றாலைகள்

1993-ஆம் ஆண்டு தமிழகத்தில் முப்பந்தல் என்னும் ஊரில் தனது முதலாவது காற்றாலையை அமைத்த இந்நிறுவனம் தொடர்ந்து 1995-ஆம் ஆண்டு கோயம்புத்தூர் மாவட்டத்தில் உள்ள பூலவாடியில் இரண்டாவதாகவும் 2005-ஆம் ஆண்டு ஊத்துமலையில் மூன்றாவதாகவும் காற்றாலை அமைத்துள்ளது. மொத்தமாக 125 மில்லியன் வாட் வரையில் இந்த காற்றாலைகள் மூலமாக மின் உற்பத்திச் செய்யப்படுகிறது.
# ராம்கோ சிமெண்ட் நிறுவனம்

## துணைத் தொழில்கள்

### பிற ஆலைகள்

2000-ஆவது ஆண்டு கர்நாடக மாநிலத்தில் இயங்கி வந்த ஆண்டுக்கு 3 லட்சம் டன் உற்பத்தி செய்துவந்த கோகுல் சிமெண்ட்ஸ் நிறுவனத்தை ராம்கோ சிமெண்ட் நிறுவனம் கையகப்படுத்தியது.  
தமிழ்நாட்டிலுள்ள சேலம் செங்கல்பட்டு மாவட்டங்களிலும் மேற்கு வங்காளம் மாநிலத்திலுள்ள கோலாகட் என்னும் இடத்திலும் மற்றும் ஆந்திரா மாநிலத்தில் விசாகப்பட்டினம் மாவட்டத்திலுமாக நான்கு கட்டுமான கலவை ஆலைகளை இயக்கி வருகிறது. அதன்மூலம் ஆண்டுக்கு 40 லட்சம் டன் அளவிற்கு தயாரிப்பு நடைபெறுகிறது.
# வெளி மங்கோலியா

வின் சிங் அரசமரபு ஆட்சியில் **வெளி மங்கோலியா** மற்றும் உள் மங்கோலியா]]
(1911–24)]]  
**வெளி மங்கோலியா** (**Outer Mongolia**) சீனாவின் சிங் அரசமரபு (1691–1911) ஆண்ட மஞ்சுகோ ஆட்சிப் பகுதியில் அமைந்திருந்தது. தற்போது வெளி மங்கோலியா மங்கோலியாவின் ஆட்சிப் பகுதியில் உள்ளது. உள் மங்கோலியா சீனாவின் ஆட்சிப் பகுதியில் உள்ளது.
# வெளி மங்கோலியா

## இதனையும் காண்க

- உள் மங்கோலியா
- மங்கோலியா
- மஞ்சூரியா
- மஞ்சுகோ
# ஐரா

**ஐரா** (Airaa) என்பது 2019 ஆம் ஆண்டு வெளிவந்த இந்திய தமிழ் திகில் திரைப்படம் ஆகும். கே.எம். சர்ஜுன் எழுதி இயக்கியுள்ளார். இந்த திரைப்படத்தில் நயன்தாரா, கலையரசன், யோகிபாபு முன்னணி கதாபாத்திரத்தில் நடித்துள்ளனர். கோட்டாபாடி ஜே ராஜேஷின் கே.ஜே.ஆர் ஸ்டுடியோஸின் தயாரிப்பில் 2018 ஆண்டில் கிறிஸ்துமஸ் தினத்தன்று வெளிவரும் என்று எதிர்பார்க்கப்பட்டாலும் படப்பிடிப்பு பணிகள் திட்டமிட்டப்படி நடைப்பெறாததால் கால தாமதமானது. திரைப்படத்தின் அதிகாரப்பூர்வ டீஸர் 5 ஜனவரி 2019 அன்று மாலை 5 மணிக்கு வெளியிடப்பட்டது. 2015 ஆம் ஆண்டு வெளிவந்த மாயா திரைப்படத்திற்கு பிறகு நயன்தாரா இரட்டை வேடங்கள் ஏற்றிருந்தார். ஐரா திரைப்படத்தின் டீஸர் அதிக எதிர்பார்ப்புகளை ஏற்படுத்தியிருந்தாலும் படம் வசூலில் பின்னடைவை சந்தித்தது.
# ஐரா

## கதைச்சுருக்கம்

பத்திரிகையாளராக யமுனா (நயன்தாரா) யூடியூபில் பேய் காணொளிகளை உருவாக்கி வெளியிடுவதில் ஆர்வமுடையவர். யமுனாவிற்கு திருமண ஏற்பாடுகள் நடைப்பெறுகின்றது. திருமணத்தில் விருப்பமில்லாமல் கிராமத்தில் இருக்கும் பார்வதி பாட்டி (குலப்புள்ளி லீலா) வீட்டிற்கு செல்கிறார். மற்றுமொரு காட்சியில் அமுதன் (கலையரசன்) நிகழும் தொடர் திடீர் மரணங்களை பற்றி விசாரித்து வருகிறார். அவர் தேடிச் செல்லும் இரு நபர்கள் மாடியில் இருந்து கீழே விழுந்து இறந்து போகிறார்கள். திடீர் மரணங்களுக்கு காரணம் பவானி என்று கருதும் அதிர்ச்சியடைகிறார். இரவில் வீட்டுக்கூரையில் ஏறி பவானி என்று கத்துகிறார். யமுனா, பார்வதி, மணி (யோகி பாபு), மணியின் மருமகன் பாப்லூ (அஸ்வந்த் அசோக்குமார்) ஆகியோர் தொடர்ந்து யூடியூபில் பேய் காணொளிகளை வெளியிடுகின்றனர். ஒரு நாள் யமுனாவும் அவரது பாட்டியும் பேயினால் தாக்கப்படுகிறார்கள். மறுநாள் மருத்துவமனையில் இருவரும் அனுமதிக்கப்பட்டு இருக்கின்றனர். உயிருக்கு ஆபத்தான நிலையில் இருக்கும் பார்வதி பாட்டி மரணமடைகிறார். பார்வதி பாட்டியின் மரணத்தின் பிறகு பப்லூ யமுனாவிடம் "பவானியக்கா நல்லவங்க" எனக் கூறி பேயுருவம் கொண்டு மறைந்து போகிறார். அவ்வளவு காலமும் மணியின் மருமகன் என்று எண்ணியிருந்த சிறுவன் பேய் என்பதை அறிகிறார். அமுதன் பவானியின் ஆவியோடு பேசுகிறார். பழிவாங்குவதை நிறுத்தும்படி வேண்டுகிறார். பவானியின் ஆவி யமுனாவை கொல்ல வேண்டும் என்கிறது. அமுதனும்ம யமுனாவும்ற்று சந்திக்கின்றனர். பவானியை பற்றி முழு விபரமும் அறிந்த அமுதனிடம் பவானி யார்? என்று வினவுகிறார். அமுதன் பவானியின் கதையை யமுனாவிடம் கூறுகிறார். பவானி யமுனாவை பழிவாங்கும் படலத்தில் இருந்து யமுனா எவ்வாறு மீளுவார் என்பதும், பவானியின் மரணத்தில் யமுனாவின் பங்கு என்ன என்பதுமே இந்த திரைப்படத்தின் மீதிக்கதை...
# ஐரா

## நடிகர்கள்

- நயன்தாரா - யமுனா, பவானி (இரட்டை வேடங்களில்)
- கலையரசன் - அமுதன்
- ஜெயபிரகாஷ் - யமுனாவின் தந்தை
- மீரா கிருஷ்ணன் - யமுனாவின் தாய்
- குலப்புள்ளி லீலா - பார்வதி பாட்டி
- கோகுல்நாத் - பிரான்சிஸ்
- நிஷாந்த் ராமகிருஷ்ணன் - ஆதி
- அஸ்வந்த் அசோக்குமார் - பாப்லூ
- செந்தி குமாரி - பவானியின் தாய்
- நிதீஷ் வீரா - பவானியின் மைத்துனர்
- மோனா பெட்ரே - வைத்தியர்
- வின்னர் ராமச்சந்திரன் - முச்சக்கரவண்டி சாரதி
- கேப்ரெல்லா செல்லஸ் - சிறுவயதில் பவானி
- மாத்தேவன் - சிறுவயதில் அமுதன்
# ஐரா

## தயாரிப்பு

2018 ஆம் ஆண்டு வெளியான எச்சரிக்கை திரைப்படத்தை இயக்கிய இளம் இயக்குநர் கே.எம்.சர்ஜுன் ஐரா திரைப்படத்தை எழுதி இயக்கினார். பெண் கதாப்பாத்திரத்தை மையமாகக் கொண்டு நயன்தாராவின் நடிப்பில் வெளிவந்த திரைப்படங்களில் இதுவும் ஒன்றாகும். நயன்தாரா அறம் திரைப்படத்தை இயக்கிய கே.ஜே.ஆர் ஸ்டுடியோஸ் இந்த படத்தையும் தயாரித்தது. ஐரா நயன்தாராவின் 63வது திரைப்படமாகும். திரைப்படத்தின் தலைப்பு மற்றும் முதல் பார்வை சுவரிதழ் 8 அக்டோபர் 2018 அன்று வெளியிடப்பட்டது. சுந்தரமூர்த்தி கே. எஸ், சுதர்சன் சீனிவாசன் மற்றும் கார்த்திக் ஜோகேஷ் ஆகியோர் முறையே இசை இயக்குநர், ஒளிப்பதிவாளர் மற்றும் திரைப்பட ஆசிரியராக பணியாற்றியுள்ளார்கள். 2019 ஆம் ஆண்டு புதுவருட தினத்தையொட்டி திரைப்படத்தின் இரண்டாவது பார்வை சுவரிதழ் சமூக ஊடகங்கள் மூலம் வெளியிடப்பட்டது.
# ஐரா

## இசை

ஐரா திரைப்படத்திற்கு சுந்தர்மூர்த்தி கே.எஸ் இசையமைத்துள்ளார். யுகபாரதி, பா. விஜய், தாமரை ஆகியோர் பாடல் வரிகளை எழுதியுள்ளனர்.
# கூட்டு

அறுசுவையான உணவில் **கூட்டு** என அழைக்கப்படும் காய்கறிகளும் பருப்பும் சேர்ந்து சமைக்கப்படும் உணவு பதார்த்தர்த்திற்கு சிறப்பான இடமுண்டு. இது மிகவும் கெட்டியாகவும் இல்லாமல், குழம்பு போல தண்ணீராகவும் இல்லாமல் இடைப்பட்ட பதத்தில் சமைக்கப்படும் பண்டமாகும். சாப்பிடப்பழகும் குழந்தைகள் முதல் ஜீரணமாக கஷ்டப்படும் வயதானோர் வரை எந்த வயதிலுள்ளோரும் சாப்பிடக்கூடிய அருமையான பதார்த்தமாகும்.  
கூட்டுடன் சாதம் என்பது ஒரு முழுமையான உணவாக கருதப்படுகிறது. காய், பருப்பு, தேங்காய், உப்பு, காரம் என்று எல்லாம் கலந்த கலவையில் கூட்டு தயாரிக்கப்படுகிறது. மேலும் எண்ணெய் குறைவாக உபயோகிப்பதால் உடலுக்கும் தீங்கு விளைவிக்காது. செய்வதற்கும் மிகவும் எளிதானது. கூட்டிற்கு பூசணி, புடலங்காய், பீர்க்கங்காய், கொத்தவரங்காய், அவரைக்காய், கோஸ், வெள்ளரிக்காய், மற்றும் கத்திரிக்காய் போன்ற பல காய்கள் பயன்படுத்தப் படுகின்றன. இரண்டு காய்களை சேர்த்தும் கூட கூட்டுகள் செய்வதுண்டு…  
விருந்து சாப்பாடு என அழைக்கபடும் உணவில் வேக வைத்த சாதம் (சோறு), சாம்பார், ரசம், அவியல், பொரியல், அப்பளம், தயிர், பாயாசம் மற்றும் ஊறுகாய் போன்றவற்றுடன் கூட்டும் இருந்தால் தான் அந்த விருந்தே முழுமையடையும்.  
எல்லா வகையான கூட்டுகளும் ஏதாவது ஒரு காய்கறியும் ஒரு பருப்பும் சேர்ந்தே சமைக்கப்படுவதாகும். கூட்டு பெரும்பாலும்
- பொரிச்ச கூட்டு
- அரைத்து விட்ட கூட்டு என இரண்டு வகைகளாக பிரிக்கப்பட்டுள்ளது.
ஆனால் மூலப்பொருட்கள் இரண்டு வகையிலும் காய்கறி மற்றும் பருப்புதான்
# கூட்டு

## பொரிச்ச கூட்டு

எந்த மூலப்பொருளையும் அரைக்காமல் அப்படியே வேகவைத்து சமைப்பது பொரிச்ச கூட்டு என்று அழைக்கப்படுகிறது. பீன்ஸ், அவரைக்காய் போன்ற காய்கறிகளும் வறுத்த வெள்ளை உளுந்து மற்றும், மிளகு, காய்ந்த மிளகாய் வத்தல், தேங்காய் போன்றவைகளே இத்தகைய கூட்டு செய்ய தேவையான அடிப்படை பொருட்களாகும்.
# பாஜிராவ் மஸ்தானி

**Background Score:**
சஞ்சித்|cinematography=சுதீப்|editing=ராஜேஷ் பான்டே|studio=பன்சாலி தயாரிப்புகள்
இரோஸ் பன்னாடு|distributor=இரோஸ் பன்னாடு|released=|runtime=158 நிமிடங்கள்|country=இந்தியா|language=|budget=145 கோடிகள்|gross= 356 கோடிகள் இருப்பினும், கான் மற்றும் கபூர் ஆகியோர் மற்ற படங்களில் கையெழுத்திட்டபோது இந்த யோசனை கைவிடப்பட்டது. அவர்களின் ஜோடியை அறிவித்த முதல் இயக்குநராக பன்சாலி விரும்பினார். எனவே, படம் நிறுத்தப்பட்டது. பிறகு பன்சாலி மற்ற படங்களை இயக்கினார்.
*(இடது)*, தீபிகா படுகோனே *(வலது)* ஆகியோர் முன்னனி வேடங்களில் நடித்தனர். ]]
படப்பிடிப்பு தொடங்குவதற்கு முன்பு அனைத்து நடிகர்களும் பயிற்சி பெற வேண்டியிருந்தது; சிங் மற்றும் படுகோனே வாள் சண்டை, குதிரை சவாரி மற்றும் பண்டைய இந்திய தற்காப்புக் கலை களரிப்பயிற்று ஆகியவற்றைக் கற்றுக்கொண்டனர். சிங் மராத்தியைக் கற்றுக் கொள்ளவும், தலையை மொட்டையடிக்கவும் வேண்டியிருந்தது, அதேசமயம் படுகோனே கதக் நடனப் பாடங்களை எடுக்க வேண்டியிருந்தது. காஷிபாய் வேடத்திற்கான தயாரிப்பில், சோப்ரா உச்சரிப்பை முழுமையாக்குவதற்காக பேஷ்வாக்கள் ஆட்சி காலத்தில் பேஷ்வாய் மராத்தி பேச்சுவழக்கில் 15 நாட்கள் மொழி பயிற்சி பெற்றார். அஸ்மி தனது பாத்திரத்திற்காக தலையை முழுவதுமாக மொட்டையடித்துக்கொண்டார்.
காட்சியமைப்பு இந்த படத்திற்காக உருவாக்கப்பட்ட மிகப்பெரிய காட்சியமைப்பாகும். ]]
# பாஜிராவ் மஸ்தானி

## சந்தைப்படுத்தல் மற்றும் வெளியீடு

*பாஜிராவ் மஸ்தானி* 2015 ஆம் ஆண்டில் மிகவும் எதிர்பார்க்கப்பட்ட வெளியீடுகளில் ஒன்றாகும். உற்பத்தியின் போது கசிவைத் தவிர்க்க சிறப்பு கவனம் செலுத்தப்பட்டது; எல்லாம் ரகசியமாக செய்யப்பட்டது. 15 ஜூலை 2015 அன்று, டீஸர் வெளியீட்டிற்கு ஒரு நாள் முன்னதாக, தயாரிப்பாளர்கள் ஈரோஸ் இன்டர்நேஷனல் மூன்று கதாபாத்திரங்களின் முதல் படங்களையும், படத்தின் சுவரொட்டியையும் பகிர்ந்து கொண்டது. மூன்று நிமிட டீஸர் டிரெய்லர், ஒரே ஒரு வரி உரையாடலுடன், ஜூலை 16, 2015 அன்று வெளியிடப்பட்டது. டீஸர் எல்லா இடங்களிலிருந்தும் அதிக பாராட்டுக்களைப் பெற்றது. முன்னோடி 20 நவம்பர் 2015 அன்று வெளியிடப்பட்டது. நல்ல வரவேற்பையும் பெற்றது.
<sup data-ve-ignore="true">&#x5B; **</sup>
# சொக்கநாதபுரம் (பெரம்பலூர் மாவட்டம்)

**சொக்கநாதபுரம்** என்பது இந்தியாவில், தமிழ்நாடு மாநிலத்தில் பெரம்பலூர் மாவட்டம், பெரம்பலூர் வட்டத்தில் ஆலம்பாடி பஞ்சாயத்தில் அரனாரை வடக்கில் அமைந்துள்ள ஒரு சிறு கிராமம் ஆகும். இரண்டு முதன்மை தெருக்களையும் மற்றும் சில குறுக்கு தெருக்களுடன் அமைந்துள்ளது. நல்ல இயற்கை சூழலுடனும் பசுமை நிறைந்த கிராமம். கிராமத்தின் உட்பகுதியில் மற்றும் வெளிப்பகுதிகளிலும் ஒன்பதிற்கும் மேற்பட்ட சிறு சிறு கோவில்களை கொண்டுள்ளது. இங்கு வாழும் மக்களின் பிரதான தொழில் வேளாண்மை ஆகும். மக்களின் போக்குவரத்து மற்றும் அன்றாட தேவைகளுக்கு தேவையான நகரமாக பெரம்பலூர் நகரம் 4.5 கிலோ மீட்டர் தொலைவில் உள்ளது.
# பில் உட்ஃபுல்

**வில்லியம் மல்டன் உட்புல் (William Maldon Woodfull** OBE (22 ஆகஸ்ட், 1897 – 11 ஆகஸ்ட், 1965) என்பவர் ஒரு முன்னாள் ஆத்திரேலியத் துடுப்பாட்ட வீரர் ஆவார். இவர் 1920 முதல் 1930 ஆம் ஆண்டுகளுக்கான ஆத்திரேலிய அணியில் இடம்பிடித்தவர். இவர் விக்டோரியா துடுப்பாட்ட அணி மற்றும் ஆத்திரேலியத் துடுப்பாட்ட அணிகளுக்கு தலைவராக இருந்துள்ளார். துவக்க வீரராக களம் இறங்கிய இவர் தனது சக வீரர்களிடம் கனிவாக நடந்துகொள்ளும் முறைக்காகவும் சிறப்பாக எதிரணிக்கு எதிராக எடுக்கும் முடிவுகளுக்காகவும் பரவலாக அறியப்பட்டார். விக்டோரியன் பில் போன்ஸ்ஃபோர்ட் உடன் இணைந்து துவக்க வீரராக கள் இறங்கினார். விக்டோரியா மற்றும் தேசிய அணி ஆகிய இரு அணிகளிளும் இவர்கள் துவக்க வீரர்களாக கள்ம் இறங்கினார்கள். ஆத்திரேலியாவின் மிகச் சிறந்த துவக்க வீரர்களில் ஒருவராக இவர்கள் அறியப்பட்டனர்.  
தனது சிறுவயது முதலே இவர் துடுப்பாட்டம் விளையாடத் துவங்கினார். இவருக்கு 19 வயதாக இருக்கும் போது மெல்போர்ன் மாகாணத் துடுப்பாட்ட அணிக்காக முதலில் தொழில்முறை துடுப்பாட்டப் போட்டிகளில் விளையாடத் துவங்கினார். இருபத்து நான்கு வயதாக இருக்கும் போது விக்டோரியா துடுப்பாட்ட அணிக்காக 1921-22 ஆம் ஆண்டில் விளையாடினார். தனது இரண்டாவது போட்டியில் நூறு ஓட்டங்களை அடித்ததன் மூலம் இவர் துவக்க வீரராக களம் இறக்கப்பட்டார். அதன் பின்னர் அவர் அனைத்துப் போட்டிகளிலும் துவக்க வீரராகவே களம் இறங்கினார். 1925 முதல் 1926 ஆம் ஆண்டிற்கான போட்டிகளில் இவர் மூன்று நூறு ஓட்டங்களை அடித்தார். அதில் ஒரு போட்டியில் எடுத்த 236 ஓட்டங்களும் அடங்கும். இவரின் சிறப்பான ஆட்டத் திறனால் இவர் 1926 ஆம் ஆண்டில் நடைபெற்ற இங்கிலாந்துத் துடுப்பாட்ட அணிக்கு எதிரான போட்டிக்குத் தேர்வானார். அந்தத் தொடரின் இறுதியாகத் தேர்வான வீரர் இவரே. இருந்தபோதிலும் அந்தத் தொடரின் முதல் போட்டியின் முதல் ஆட்டப் பகுதியில் இருநூறும் இரண்டாம் ஆட்டப் பகுதியில் நூரு ஓட்டங்களும் அடித்தார். அந்தத் தொடரில் அவர் எட்டு நூறு ஓட்டங்களை அடித்தார். அந்த ஆண்டில் வெளியான விசுடன் நாட்குறிப்பில் ஐந்து வீரர்களில் ஒருவராக இவர் தேர்வானார்.
# பில் உட்ஃபுல்

## தேர்வுத் துடுப்பாட்டம்

இங்கிலாந்துத் துடுப்பாட்ட அணிக்கு எதிரான தொடரின் இறுதி வீரராகத் தேர்வான போதிலும் அந்தத் தொடரில் இவர் சிறப்பான ஆட்டத் திறனை வெளிப்படுத்தினார். அந்தத் தொடரின் பயிற்சி ஆட்டத்தின் போது லீடனில் நடைபெற்ற எசெக்ஸ் அணிக்கு எதிரான போட்டியில் 201 ஓட்டங்களும் ஓவலில் சர்ரே அணிக்கு எதிராக நடைபெற்ற போட்டியில் 118 ஓட்டங்களும் எடுத்தார். இருநூறு ஓட்டங்களை அவர் நான்குமணி நேரத்திலேயே எடுத்தார். அந்தத் தொடரில் இருநூறு அடித்த ஒரே ஆத்திரேலிய வீரர் இவர் தான். அந்தத் தொடரில் 1809 ஓட்டங்களை 58.35 எனும் சராசரியில் எடுத்தார். மேலும் மெரிலபோன் துடுப்பாட்ட சங்க அணிக்கு எதிரான போட்டியில் டக் அவுட் ஆனார். இருந்தபோதிலும் கேம்பிரிட்ஜ் அணிக்கு எதிராக 98 ஓட்டங்களும், இங்கிலாந்து தெற்கு அணிக்கு எதிராக 69 ஓட்டங்களும் மிடில்செக்ஸ் அணிக்கு எதிராக நூறு ஓட்டங்களும் எடுத்து மொத்தமாக முதல்தரத் துடுப்பாட்டப் போட்டிகளில் 653 ஓட்டங்களை 59.36 எனும் சராசரியோடு தேர்வுத் துடுப்பாட்டத்தில் விளையாடினார்.டிரெண்ட் பிரிட்ஜில் நடைபெற்ற போட்டியில் இவர் தேர்வுத் துடுப்பாட்டப் போட்டிகளில் அறிமுகமானார்.ஆனால் அந்தப் போட்டி மழையால் ரத்தானது.
# வடுகபட்டி (மதுரை)

**வடுகப்பட்டி** (*Vadugapatti*) என்பது இந்தியாவின், தமிழ்நாடு மாநிலத்தில் அமைந்துள்ள மதுரை மாவட்டம், வாடிப்பட்டி அருகில் உள்ள தனிச்சியம் ஊராட்சிக்கு உட்பட்ட ஒரு கிராமம் ஆகும். மேலும் இக்கிராமம் அலங்காநல்லூர் ஊராட்சி ஒன்றியத்தில் அமைந்துள்ளது. இக்கிராமமானது சோழவந்தான் சட்டமன்றத் தொகுதிக்கும்,தேனிமக்களவைத் தொகுதிக்கும் உட்பட்டதாகும். வடுகபட்டியில் அமைத்துள்ள முத்தாலம்மன் கோயில் மிகவும் புகழ் பெற்றதாகும். ஆந்திரா நாட்டில் இருந்து இங்கு வந்து, அதிகளவில் தெலுங்கு நாயக்கர்கள் குடியேறினர். தமிழர்கள் தெலுங்கு மக்களை, வடுகர் என்று அழைப்பார்கள். எனவே இந்த கிராமம் **வடுகப்பட்டி** என்று பெயர் பெற்றது.
# ஹட்சன் அக்ரோ நிறுவனம்

இந்தியாவின் மிகப்பெரிய பால் சார்ந்த பொருள்கள்தயாரிப்பு நிறுவனமான **ஹட்சன்**(Hatsun Agro Product)நிறுவனத்தை நிறுவியவர் சந்திரமோகன் (R.G. Chandramogan). இந்த ஆண்டு வருமானம் ரூ .5,400 கோடிக்கும் மேல் ஆகும். இதன் தலைமையகம் இந்திய நாட்டின் மாநிலமான தமிழ்நாட்டில் சென்னை நகரில் அமைந்துள்ளது.
ஆரம்பத்தில் அருண் ஐஸ் கிரீம் தயாரித்த இந்நிறுவனம் படிப்படியாக ஆரோக்யா பால், ஹட்சன் தயிர், ஹட்சன் நெய், அருண் ஐஸ்க்ரீம், ஐபாகோ, ஓயலோ (மசாலா வடை, சமோசா, பன்னீர் பட்டர் மசாலா போன்ற உடனடியாக சமைத்து சாப்பிடும் வகையிலான பொருட்கள்), அனிவா ஸ்வீட்ஸ் (சேமியா பாயசம், அடை பிரதமன், ரைஸ் கீர் போன்றவை), சந்தோசா கேட்டில் ஃபீட் (கால்நடை தீவன வகைகள்) என தங்களது தயாரிப்புகளை விரிவுபடுத்து நாட்டிலேயே மிகப்பெரும் பால் பொருட்கள் தயாரிப்பு நிறுவனமாக விளங்குகிறது.
# ஹட்சன் அக்ரோ நிறுவனம்

### நிறுவன வரலாறு

இதன் நிறுவனரான சந்திரமோகன் சிவகாசிக்கு அருகில் உள்ள திருத்தங்கல் என்கிற ஊரில்பிறந்தார். இவரது தந்தை ஆசிரியராவார்.சாதாரண நடுத்தர குடும்பத்தைச் சேர்ந்த பியுசி தேர்வில் தோல்வியடைந்தவர். சிறு வயதில் இருந்தே ஐஸ்கிரீம் மேல் விருப்பம் கொண்டிருந்த சந்திரமோகன் அதையே தூண்டுகோலாகக் கொண்டு இந்த நிறுவனத்தை உருவாக்கியுள்ளார்.
1970ம் ஆண்டு தன் குடும்ப சொத்துக்கள் சிலவற்றை விற்று, அதன்மூலம் கிடைத்த 13,000-ரூபாயில் தனது 21ம் வயதில் ஆர். ஜி. சந்திரமோகன் அன் கோ., என்ற நிறுவனத்தை முதன்முதலில் நிறுவினார். அந்நிறுவனத்தில் பெயரில் தயாரான பனிக்கூழிற்கு "அருண் ஐஸ் கிரீம்" என்று பெயர் வைத்து அவரே தள்ளுவடியில் சென்று 10 பைசாவிற்கு விற்க தொடங்கியுள்ளார். எந்த ஒரு தொழில் முயற்சியும் உடனடியாக வெற்றி பெறுவதில்லை.அதேபோல அவரது தொழில் பயணங்களில் பல தடைகள், இழப்புகளை சந்தித்த பிறகே வெற்றி இலக்கை அடைந்திருக்கிறார்.  
ஆரம்ப காலகட்டத்தில்
நிதியளவிலும், சந்தையளவிலும் அவரது நிறுவனத்தை விட பெரிய நிறுவனங்களாக இருந்ததேசபிரகாஷ், ஜாய் மற்றும் க்வாலிட்டி ஐஸ் போன்றவைகள் கடும் போட்டியை தந்தது. தயாரிப்பை பற்றி நன்றாக தெரிந்த அவருக்கு தயாரித்த பொருட்களை எப்படியல்லாம் விளம்பரங்கள் மூலம் விற்பனையை முன்னேற்றலாம் என்பதில் தெளிவு இல்லை. அதனால் சபரி கல்லூரியில்விற்பனை மேலாண்மை, ஏற்றுமதி மேலாண்மை மற்றும் தனிநபர் மேலாண்மை சம்பந்தபட்ட படிப்பை படித்தார். தனது நிறுவனத்தில் தயாரிக்கப்படும் பொருட்களை மேம்படுத்தியதோடு தன்னையும் இவ்வாறு மேம்படுத்திக்கொன்டார். இதன்படியே “அர்ஜூன் அம்மா யாரு?” என்ற வித்தியாசமான விளம்பரத்தை பயன்படுத்தி அடுத்த தயாரிப்பான ஆரோக்கியா பாலினை மக்களிடம் கொண்டு சேர்த்தது ஹட்சன் நிறுவனம்.  
தொடர்ந்து 1986-ல் இந்நிறுவனம் Hatsun Foods Private Ltdஎன பெயர் மாற்றப்பட்டது.1991 ல் 3 கோடி வருமானத்தை ஈட்டியது. ஐஸ் கிரீம் செய்வதற்கு பாலை கொள்முதல் செய்யவேண்டும் என்பதால் பாலையும் விற்கலாம் என்று தோன்றவே,1995 ல் ஆரோக்கிய பால் தொடங்கப்பட்டது. இன்று ஆரோக்கியா பால் மட்டும் வருடத்திற்கு ரூ.2000 கோடிக்கு மேல் வருமானம் ஈட்டுகிறது. பால் மட்டுமல்ல மோர், தயிர்,வெண்ணெய், நெய் மற்றும் பிறபால் பொருட்களையும் உற்பத்தி செய்கிறது ஹட்சன் நிறுவனம்.  
2012 ம் ஆண்டில் Hatsun நிறுவனம் தனது மற்றொரு ஐஸ் கிரீம்பிராண்டானஐபாகோ(Ibaco)ஐ தொடங்கி நடத்தி வருகிறது.
# ஹட்சன் அக்ரோ நிறுவனம்

## பால் கொள்முதல்

கிட்டத்தட்ட 13500 கிராமங்களில் இருக்கும் மூன்று லட்சத்துக்கும் அதிகமான விவசாயிகளிடம் இருந்து பாலை நேரடியாகக் கொள்முதல் செய்கிறது இந்த நிறுவனம். இப்படிக் கொள்முதல் செய்யப்பட்ட பாலைக் குளிர்விப்பதற்காக 400க்கும் மேற்பட்ட இடங்களில் அதற்கான வசதிகளைக் கொண்டுள்ளது. பாலை ஓரிடத்திலிருந்து மற்றொரு இடத்துக்கு எடுத்துச்செல்ல கிட்டத்தட்ண 10000 ஒப்பந்த வாகனங்களைக் கொண்டுள்ளது இந்த நிறுவனம். தமிழ்நாட்டில் பத்து மாவட்டங்களிலும், கர்நாடகாவில் மூன்று மாவட்டங்களிலும் பால் ஷெட்களை கொண்டுள்ளது இந்த நிறுவனம். இது தவிர, விவசாயிகளுக்கு பால் உற்பத்தியில் உதவும் வண்ணம் சேவைகளை வழங்கிவரும் இந்த நிறுவனம், 1,110 கால்நடை மருத்துவர்களை பணியில் அமர்த்தி அவர்கள் மூலம் விவசாயிகள் தங்கள் கால்நடைகளை நன்கு பராமாிக்கத் தேவையான உதவிகளை செய்கிறது. இதுவும் தவிர, கால்நடைகளை வாங்குவதற்கு வங்கிக் கடன்களை விவசாயிகள் பெறத் தேவையான உதவிகளையும் இந்த நிறுவனம் செய்து வருவது குறிப்பிடத்தக்கது.
# ஹட்சன் அக்ரோ நிறுவனம்

## பதப்படுத்தல் மற்றும் பால் நிரப்புதல்

பல்வேறு இடங்களில் கொள்முதல் செய்யப்பட்ட பாலை தமிழ்நாட்டில் சேலம், காஞ்சிபுரம், மதுரை, பாலக்கோடு, தலைவாசல், கரூர்,தர்மபுரி, பழனி மற்றும் திருநெல்வேலிஆகிய இடங்களிலும், கர்நாடகாவில் ஹொன்னாலி மற்றும் பெல்காம் ஆகிய இடங்களிலும் ஆந்திராவில் சித்தூர் மற்றும் தெலுங்கானாவில் ஹைதராபாத்திலும் பால் பதப்படுத்துதல் கிடங்குகளைக் கொண்டுள்ளது இந்த நிறுவனம். இந்த பால் பதப்படுத்துதல் கிடங்குகளில் உலகத்தரம் வாய்ந்த இயந்திரங்களையும், நல்ல அனுபவமிக்க பணியாளர்களையும் கொண்டு, பால் பதப்படுத்துதல் மற்றும் நிலைப்படுத்தல் போன்றவற்றை சுத்தமாகவும் மக்களின் ஆரோக்கியம் காக்கும் வகையிலும் செய்து வருகிறது இந்த நிறுவனம். பால் சம்பந்தப்பட்ட இடுபொருட்களை (Ingredients) அமெரிக்கா, மத்திய கிழக்கு மற்றும் தென்கிழக்கு ஆசியாவில் இருக்கும் 38 நாடுகளுக்கு ஏற்றுமதி செய்துவருகிறது இந்த நிறுவனம்.
# ஹட்சன் அக்ரோ நிறுவனம்

## விநியோகம் மற்றும் விற்பனை

பாலை விநியோகம் செய்ய அன்றாடம் பஃப் (Puff) எனும் குளிர்விப்பு வசதி பொருத்தப்பட்ட ட்ரக்குகள் இரண்டு லட்சம் கிலோ மீட்டர் தூரம் வரை பயணித்து, தமிழ்நாடு, கர்நாடகா, ஆந்திரா (சில பகுதிகள்) மற்றும் கோவாவில் பால் விநியோகத்தை செய்துவருகிறது. மிகப் பெரிய எண்ணிக்கையில் பால் குளிர்விப்பு நிலையங்களை தன்வசம் கொண்டிருப்பதால், வாடிக்கையாளர்கள் புத்தம் புதிய பாலை ஒவ்வொரு நாளும் பெறும் வகையில் ஏற்பாடுகளைச் செய்துள்ளது இந்த நிறுவனம். மேலும் ஐஸ்கிரீமை விநியோகம் செய்ய தமிழ்நாடு, ஆந்திரா மற்றும் கர்நாடகாவில் 2,305 விநியோகிக்கும் இடங்களைக் கொண்டுள்ளது இந்த நிறுவனம். ஐஸ்கிரீமை சேமித்து வைப்பதற்கான 14 குளிர்பதன அறைகளுடன் கூடிய வசதிகளை இந்த நிறுவனம் கொண்டிருப்பதால் விரைவாகவும் சுலபமாகவும் வாடிக்கையாளரிடம் தன்னுடைய தயாரிப்புகளைக் கொண்டு சேர்க்க முடிகிறது இந்த நிறுவனத்தினால். அதேபோல், ஆரோக்யா மற்றும் ஹட்சன் பிராண்டு பாலை விநியோகிக்க, 650 டீலர்களையும் 1,400 விநியோக மையங்களையும் கொண்டுள்ளது இந்த நிறுவனம். பால் கொண்டு செல்லும் வாகனங்கள் தினப்படி 200 மற்றும் 250 கிலோ மீட்டர்கள் பயணித்து பாலை வாடிக்கை யாளர்களுக்குக் கொண்டு சேர்க்கின்றன.
# ஹட்சன் அக்ரோ நிறுவனம்

## கால்நடைகள் பராமரிப்பு மற்றும் கால்நடைப் தீவன தயாரிப்பு

விவசாயிகளுக்கு பால் உற்பத்தியில் உதவும் வண்ணம் பல்வேறு சேவைகளை வழங்கிவரும் இந்த நிறுவனம், 1,110ம் மேற்பட்ட கால்நடை மருத்துவர்களை பணியில் அமர்த்தி அவர்கள் மூலம் விவசாயிகள் தங்கள் கால்நடைகளை நன்கு பராமாிக்கத் தேவையான உதவிகளை செய்கிறது. இதுவும் தவிர, கால்நடைகளை வாங்குவதற்கு வங்கிக் கடன்களை விவசாயிகள் பெறத் தேவையான உதவிகளையும் இந்த நிறுவனம் செய்து வருகிறது. மேலும் சத்தான கால்நடை தீவன தயாரிப்பிலும் ஈடுபட்டுள்ள இந்நிறுவனம் அதன்மூலம் நாளொன்றுக்கு சுமாராக 1000 டன் அளவிற்கு உற்பத்தி செய்து வருகிறது.
சந்தோசா என்ற பெயரில் இதன் கால்நடை தீவனங்கள் விற்பனையாகிறது. தமிழ்நாட்டில் மட்டுமல்லாது மகாராஷ்டிரா மாநிலத்தில் 100 டன் அளவில் உற்பத்தி செய்து வந்த 'மதூர் பசு ஆகார்’ என்ற கால்நடை தீவன ஆலையை கையகப்படுத்தியுள்ளது. தமிழ்நாட்டில் உள்ள ஹட்சன் ஆலையிலிருந்துதான் மகாராஷ்டிராவு உள்பட அனைத்து மாநிலங்களுக்கும் கால்நடை தீவனம் அனுப்பப்பட்டு வந்த நிலையில் போக்குவரத்து செலவை மிச்சப்படுத்த இது மகாராஷ்டிரா ஆலையை ஏற்றது.
மேலும் கோவை மற்றும் ஒங்கோல் மாவட்டத்தில் ரூ.240 கோடி மதிப்பில் இரண்டு பசுமைத் திட்டங்கள் அமைத்து செயல்படுத்தி வருகிறது.
# ஹட்சன் அக்ரோ நிறுவனம்

## விருதுகள்

இந்நிறுவனமானது இதன் தரம் மற்றும் விற்பனை போன்ற காரணங்களால் பல்வேறு விருதுகளையும் தரக்கட்டுப்பாட்டு சான்றிதழ்களையும் பெற்றுள்ளது.
மிகவேகமாக வளரும் பால்பொருள் ஆசிய நிறுவனம் என கௌரவிக்கப்பட்டது இந்நிறுவனமாகும். இந்திய அரசால் வழங்கப்படும் பால்பொருள் ஏற்றுமதிக்கான தங்க கோப்பையை பல வருடங்களாக பெற்று வருகிறது.
# சித் பர்னசு

**சிட்னி ஜார்ஜ் பர்னஸ்** (Sidney George Barnes (5 சூன்,1916 – 16 டிசம்பர், 1973) என்பவர் ஓர் முன்னாள் ஆத்திரேலியத் துடுப்பாட்ட வீரர் மற்றும் துடுப்பாட்ட எழுத்தாளர் ஆவார். இவர் 1938 -1948 ஆண்டுகளுக்கு இடையிலான காலங்களில் 13 தேர்வுத் துடுப்பாட்டப் போட்டிகளில் விளையாடினார். இரண்டாம் உலகப்போருக்குப் பிறகான சிறந்த ஆத்திரேலியத் துடுப்பாட்ட வீரர்களில் ஒருவராக இவர் அறியப்படுகிறார். டிசம்பர் 1946 ஆம் ஆண்டில் சிட்னியில் நடைபெற்ற இங்கிலாந்துத் துடுப்பாட்ட அணிக்கு எதிராக நடைபெற்ற தேர்வுத் துடுப்பாட்டப் போட்டியில் இவர் 234 ஓட்டங்களை எடுத்தார். டான் பிராட்மனுடன் இணைந்து ஐந்தாவது இணைக்கு 405 ஓட்டங்களை எடுத்தார். இவர் 19 ஆட்டப் பகுதிகளில் விளையாடி 63.05 எனும் சராசரி வைத்திருந்தார்.  
1936-37 ஆம் ஆண்டுகளில் இவர் நியூ சவுத் வேல்சு அணிக்காக முதல்தரத் துடுப்பாட்டப் போட்டிகளில் அறிமுகமானார். பின் 1938 ஆம் ஆண்டில் ஆத்திரேலியத் துடுப்பாட்ட அணி இங்கிலாந்தில் சுற்றுப் பயணம் செய்து விளையாடியது. அந்தத் தொடருக்கான அணியில் இவருக்கு இடம் கிடைத்தது. இரண்டாம் உலகப் போருக்குப் பிறகான போட்டிகளில் இவர் ஆர்தர் மோரிசுடன் இணைந்து துவக்க வீரராக களம் இறங்கினார். பின் பர்னஸ், இன்விசிபிள்ஸ் எனும் குழுவில் உறுப்பினரானார். 1948 ஆம் ஆண்டில் இங்கிலாந்துத் துடுப்பாட்ட அணிக்கு எதிரான அந்தத் தொடரினை முழுமையாக ஆத்திரேலிய அணி கைப்பற்றியது. அதன் பிறகு துடுப்பாட்டத்தில் இருந்து ஓய்வு பெறுவதாக அறிவித்தார். பின் 1951-52 ஆம் ஆண்டில் மீண்டும் தேர்வுத் துடுப்பாட்டப் போட்டியில் விளையாடினார். ஆனால் சிறப்பான ஆட்டத்திறனை வெளிப்படுத்தத் தவறினார்.
# சித் பர்னசு

## ஆரம்பகால வாழ்க்கை

பர்னஸ் சிட்னியில் உள்ள அன்னதலே எனும் ஒரு புற நகர்ப் பகுதியில் 1916 ஆம் ஆண்டில் பிறந்தார். ஆனால் இவரின் சுயசரிதையில் இவர் குயீன்சிலாந்தில் 1918 அல்லது 1919 ஆம் ஆண்டில் பிறந்திருக்கலாம் எனவும் தெரிவிக்கப்பட்டுள்ளது. இவரின் பெற்றோரான ஆல்பிரட் பெர்சிவல் பர்னஸ் மற்று ஹில்டா மே பர்னசுக்கு இவர் மூன்றாவது குழந்தையாகப் பிறந்தார். இவரின் பெற்றோர்கள் வடக்கு நியூ சவுத் வேல்சில் உள்ள டாம் ஒர்த் எனும் பகுதியில் விவசாயம் செய்து வந்தனர். இவரின் தந்தை டைபாய்டு நோயினால் காலமானார். அதன் பின் அப்போது கர்ப்பமாக இருந்த ஹில்டா சிட்னியில் உள்ள தனது சகோதரியின் வீட்டிற்குச் சென்றார்.
# சித் பர்னசு

## முதல்தரத் துடுப்பாட்டம்

1936-37 ஆம் ஆண்டுகளில் நியூ சவுத் வேல்சு அணியின் தேர்வுக் குழுவினர் இவரின் ஆட்டத்திறனால் கவனிக்கப்பட்டனர். பின் தனது முதல் போட்டியில் ஸ்டான் வாசிங்டனை கேட்ச் பிடித்து வீழ்த்தினார். சிட்னி துடுப்பாட்ட அரங்கில் நடைபெற்ற போட்டியில் தென் ஆத்திரேலிய அணிக்கு எதிராக இவர் முதல் தரத் துடுப்பாட்டப் போட்டியில் அறிமுகமானார்.பின் மட்டையாட்டத்தில் முதல் ஆட்டப் பகுதியில் 31 ஓட்டங்களும் இரண்டாவது ஆட்டப் பகுதியில் 44 ஓட்டங்களும் எடுத்து எல் பி டபிள்யூ முறையில் ஆட்டமிழந்தார். இருமுறையும் சுழற்பந்து வீச்சாளரான ஃபிராங்க் வார்டு பந்து வீச்சில் ஆட்டமிழந்தார்.  
1937-38 இல் நடைபெற்ற குயீசுலாந்து அணிக்கு எதிரான போட்டியில் 68 ஓட்டங்கள் எடுத்தார்.பின் நியூசிலாந்து அணிக்கு எதிராக தனது முதல் நூறு ஓட்டங்களை அடித்தார்.விக்டோரியா அணிக்கு எதிரான போட்டியின் போது எர்னி மெக்கார்மிக் வீசிய பந்து இவரின் மூட்டில் காயம் ஏற்படுத்தியது.1938 ஆம் ஆண்டில் இங்கிலாந்துத் துடுப்பாட்ட அணிக்கு எதிராகத் தேர்வான இளம் ஆத்திரேலிய வீரர் இவர் ஆவார்.
# யாமினி ரெட்டி

**யாமினி ரெட்டி**(*Yamini reddy*) குச்சிப்புடி நடனத்தை நன்கு கற்ற நடனக் கலைஞர் ஆவார் .இளம் வயதிலேயே குச்சிப்புடி நடனத்தை கற்றவர்
. பத்ம பூசண் விருது பெற்ற இராஜா மற்றும் இராதா ரெட்டியின் தம்பதியினருக்கு மகளாக புதுதில்லியில்1982 செப்டம்பர் 1அன்று பிறந்தார். பள்ளி படிப்பை டெல்லி உள்ள மோர்டன் பள்ளியில் படித்தார். பட்டப்படிப்பை தில்லியிலுள்ள
சீமாட்டி சிறீ ராம் கல்லூரியில் படித்தார். . யுவ ரத்னா விருது பெற்றவர் தற்போது தனது கணவன் ஸ்ரீனிவாஸ் உடன் ஐதராபாத்தில் வசிக்கிறார் .
# ஜூலியா அல்வாரெஸ்

**ஜூலியா அல்வாரெஸ்** (*Julia Alvarez*, பிறப்பு: மார்ச் 27, 1950) என்பவர் டொமினிகன்-அமெரிக்கா<nowiki/>வை சேர்ந்தவர் ஆவார். இவர் கவிஞராக, கட்டுரையாளராக மற்றும் நாவலாசிரியராக அறியப்படுகிறார். பல இலக்கிய விமர்சகர்கள் குறிப்பிடத்தக்க லத்தீன் எழுத்தாளர்களில் ஒருவராக கருதுகின்றனர். மேலும் இவர் சர்வதேச அளவில் விமர்சக ரீதியாகவும், வணிக ரீதியாகவும் வெற்றிப் பெற்ற எழுத்தாளர் ஆவார்.  
ஜூலியா அல்வாரெஸின் 2002 ஆம் ஆண்டு வெளியிடப்பட்ட *"தி சீக்ரெட் புட்பிரிண்ட்"* என்ற பட புத்தகம் குழந்தைகளுக்கான இவரது முதல் புத்தகம் ஆகும். *"டியா லோலா"* புத்தகத் தொடர் உட்பட பல புத்தகங்களை இளம் வாசகர்களுக்காக எழுதியுள்ளார்.
# ஜூலியா அல்வாரெஸ்

## ஆரம்பக்கால வாழ்க்கையும் பணியும்

ஜூலியா அல்வாரெஸ் 1950 ஆம் ஆண்டு நியூயார்க்கில் பிறந்தார். அவருக்கு மூன்று மாதங்களாக இருந்த போது அவரது குடும்பம் டொமினிக்கன் குடியரசிற்கு திரும்பிச் சென்றது. அங்கு பத்து ஆண்டுகள் வரை பணிப் பெண்களை வேலைக்கு அமர்த்தும் அளவிற்கு வசதியாக வாழ்ந்தனர். 1967 ஆம் ஆண்டில் அபோட் அகாடமியில் பட்டம் பெற்ற பிறகு, அவர் 1967 முதல் 1969 வரை கனெக்டிகட் கல்லூரியில் பயின்றார். (அங்கு அவர் தனது கவிதைக்காக பெஞ்சமின் டி. மார்ஷல் பரிசை வென்றார்) மேலும் மிடில்பரி கல்லூரியில் இளங்கலை பட்டத்தையும், 1975 ஆம் ஆண்டு சிராகஸ் பல்கலைக்கழகத்தில் முதுகலை பட்டமும் பெற்றார்.  
அல்வாரெஸ் 1975 ஆம் ஆண்டில் முதுகலை பட்டம் பெற்ற பிறகு, கென்டக்கி ஆர்ட்ஸ் கமிஷனில் எழுத்தாளராக பணிபுரிந்தார். அவர் தொடக்கப் பள்ளிகள், உயர்நிலைப் பள்ளிகள், கல்லூரிகள் மற்றும் சமூகங்களைப் பார்வையிட்டு, எழுத்துப் பட்டறைகளை நடத்தி, வாசிப்பை ஊக்குவித்தார். இந்த ஆண்டுகளில் அமெரிக்காவை பற்றிய ஆழமான புரிதலையும், கற்பிப்பதற்கான தனது ஆர்வத்தை உணர்ந்ததாகவும் அவர் கூறுகின்றார். கென்டக்கியில் பணிபுரிந்த பின்னர், கலிபோர்னியா, டெலாவேர், வட கரோலினா, மாசசூசெட்ஸ், வாஷிங்டன் டி.சி மற்றும் இல்லினாய்ஸ் ஆகிய நாடுகளில் தனது கல்வி முயற்சிகளை முன்னெடுத்தார்.  
பர்லிங்டனில் உள்ள வெர்மான்ட், பல்கலைக்கழகத்தில் ஆங்கில படைப்பிலக்கிய உதவி பேராசிரியராக இரண்டு வருடங்கள் கடமையாற்றினார். அங்கு புனைகதை மற்றும் கவிதைகளுக்கான பயிற்சி பட்டறைகளையும், உயர் வகுப்பு மற்றும் பட்டதாரி மாணவர்களுக்கான மேம்பட் புனைக்கதை பயிற்சி வகுப்பை நடத்தினார்.  
மிடில்பெரி கல்லூரியில் பகுதிநேரத்தில் படைப்பு எழுத்தை கற்பித்தார். அவர் ஐந்து நாவல்கள், கட்டுரைகள் புத்தகம், நான்கு கவிதைத் தொகுப்புகள், நான்கு சிறுவர் புத்தகங்கள், இரண்டு புனைகதை படைப்புக்களை வெளியிட்டுள்ளார். அல்வராஸின் முதலில் வெளியிட்ட *ஹோம் கமிங்* என்ற கவிதைகளின் தொகுப்பை 1984 ஆம் ஆண்டு வெளிட்டார். அக்கவிதை தொகுப்பு 1996 ஆம் ஆண்டில் விரிவுபடுத்தப்பட்டு மறுபதிப்பு வெளியிடப்பட்டது. இந்த புதினத்தின் 250,000 க்கும் மேற்பட்ட பிரதிகள் விற்பனையாகின. மேலும் அமெரிக்க நூலக சங்கத்தின் குறிப்பிடத்தக்க புத்தகமாக கருதப்பட்டது.  
இவரது இரண்டாவது புதினம் 1994 இல் வெளியிடப்பட்ட *த டைம் ஒப் த பட்டர்பிளைஸ்* என்பது ஆகும். வரலாற்றுடன் தொடர்புபட்ட இந்த புதினம் டொமினிகன் குடியரசில் ட்ருஜிலோ சர்வாதிகார காலத்தில் மிராபல் சகோதரிகளின் குறித்து விரிவாகப் கூறப்படுகின்றது. 1960 ஆம் ஆண்டில் அவர்களின் சடலங்கள் தீவின் வடக்கு கடற்கரையில் ஒரு குன்றின் அடியில் காணப்பட்டன. அவை அந்த நேரத்தில் நாட்டின் அடக்குமுறை ஆட்சியைக் கவிழ்க்க ஒரு புரட்சிகர இயக்கத்தின் ஒரு பகுதியாக இருந்ததாகக் கூறப்படுகிறது. இந்த புகழ்பெற்ற நபர்கள் லாஸ் மரிபோசாஸ் பட்டாம்பூச்சிகள் என குறிப்பிடப்படுகிறார்கள். 2001 ஆம் ஆண்டில், ஜூலியா அல்வாரெஸ் தனது முதல் சிறுவர் பட புத்தகமான “*தி சீக்ரெட் புட்பிரிண்ட்ஸ்*” வெளியிட்டார். 2000 ஆம் ஆண்டில் *இன் த நேம் ஒப் சலோம்* என்ற புதினத்தை வெளியிட்டார். இந்த புதினம் இரண்டு தனித்துவமான பெண்களின் வாழ்க்கையை ஒன்றாக இணைக்கும் விதத்தையும் அவர்கள் அரசியல் காரணங்களுக்காக தங்கள் வாழ்க்கையை எவ்வாறு அர்ப்பணித்தார்கள் என்பதையும் விளக்குகிறது. இந்த புத்தகம் அதன் கவனமான வரலாற்று ஆராய்ச்சி மற்றும் வசீகரிக்கும் கதைக்காக பரவலாக பாராட்டப்பட்டது. மேலும் கடந்த அரை நூற்றாண்டின் அரசியல் ரீதியாக நகரும் புதினங்களில் ஒன்றாக பப்ளிஷர்ஷஸ் வீக்லீ சஞ்சிகையினால் கருதப்பட்டது.
# ஜூலியா அல்வாரெஸ்

## விருதுகளும், மரியாதைகளும்

அல்வாரேஸ் நேஷனல் எண்டோமன்ட் ஒப் ஆர்ட்ஸ் மற்றும் இங்க்ராம் மெரில் அறக்கட்டளை ஆகியவற்றில் இருந்து மானியங்களை பெற்றுள்ளார். ஒரு கண்காட்சியில் ஜான் டோன் முதல் ஜூலியா அல்வாரெஸ் வரையிலான நூறு கவிஞர்களின் கையெழுத்து பிரதிகள் காட்சிப்படுத்தப்பட்டன. 1974 ஆம் ஆண்டில் அமெரிக்க கவிஞர்களின் அகாடமியில் இருந்து லாமன்ட் பரிசையும், 1986 ஆம் ஆண்டில் தேர்ட் வுமன் பிரஸ் விருதில் விவரிப்புக்கான முதல் பரிசையும் பெற்றுக் கொண்டார். மேலும் ஜெனரல் எலக்ட்ரிக் அறக்கட்டளையின் விருதையும் பெற்றார். 2009 ஆம் ஆண்டு அமெரிக்க இலக்கியத்தில் சாதனைக்கான ஃபிட்ஸ்ஜெரால்ட் விருதை பெற்றார். ஹவ் தி கார்சியா கேர்ள்ஸ் லாஸ்ட் தெர் அசென்ட்ஸ் என்ற புதினம் பென் ஓக்லாண்ட்/ ஜோசபின் மைல்ஸ் இலக்கிய விருதை வென்றது. 1998 ஆம் ஆண்டு “*யோ*” என்ற இவரது புத்தகம் அமெரிக்க நூலக சங்கத்தால் குறிப்பிடத்தக்க புத்தகமாகத் தேர்ந்தெடுக்கப்பட்டது. 2004, 2010 ஆகிய ஆண்டுகளில் அவரது படைப்புகளுக்கான பெல்பரே விருதை பெற்றுக் கொண்டார். 2002 ஆம் ஆண்டில் இலக்கியத்திற்கான ஹிஸ்பானிக் ஹிரிடேஜ் விருதை வென்றார்.
# பில் போன்ஸ்போர்ட்

**வில்லியம் ஹரால்டு "பில்" போன்ஸ் ஃபோர்ட் (William Harold** "**Bill**" **Ponsford** MBE (19 அக்டோபர்,1900 – 6 ஏப்ரல்,1991) என்பவர் ஓர் முன்னாள் ஆத்திரேலியத் துடுப்பாட்ட வீரர் ஆவார். பெரும்பாலும் பில் உட்புல்லுடன் இணைந்து துவக்க வீரரகளாக களம் இறங்கினார்.இவர்கள் விக்டோரியா துடுப்பாட்ட அணி மற்றும் ஆத்திரேலியா அணிகளின் வெற்றிகரமான துவக்க வீரரகளாக கருதப்படுகிறார்கள். இவரின் நண்பரான பில் உட்புல் மாநில மற்றும் தேசிய அணியின் தலைவராக இருந்தவர் ஆவார். முதல்தரத் துடுப்பாட்டப் போட்டிகளில் இரு முறை அதிக பட்ச தனிநபர் ஓட்டங்களை எடுத்தவர் எனும் சாதனை படைத்தார். இவரும் பிறையன் லாரா ஆகிய இருவர் மட்டுமே ஒரு ஆட்டப் பகுதியில் நானூறு ஓட்டங்களை எடுத்தவர்கள் ஆவர். 1934 ஆம் ஆண்டில் நடைபெற்ற தேர்வுத் துடுப்பாட்டப் போட்டியில்டான் பிராட்மனுடன் இணைந்து இவர் இரண்டாவது இணைக்கு 451 ஓட்டங்கள் எடுத்தார். இதன்மூலம் 2 ஆவது இணைக்கு அதிக பட்ச ஓட்டங்களெடுத்த ஆத்திரேலிய இணை எனும் சாதனை படைத்தார். இவரின் பல தனிப்பட்ட சாதனைகளை டான் பிராட்மன் முறியடித்தார். டான் பிராட்மனுடன் இணைந்து இவர் இரண்டாவது இணைக்கு 451 ஓட்டங்கள் எடுத்தார். இதன்மூலம் அயல்நாட்டில் அனைத்து வடிவ துடுப்பாட்ட போட்டிகளில் இரண்டாவது இணைக்கு அதிக பட்ச ஓட்டங்களெடுத்த இணை எனும் சாதனை படைத்தது.  
மிகச் சிறந்த சுழற்பந்து வீச்சாளர்களில் ஒருவராக அறியப்படுகிறார். மற்றவர்களின் மட்டையினை விட இவரின் மட்டையின் எடை சற்று அதிகமாக இருக்கும். இதனால் இவர் *பிக் பெர்தா* எனும் புனைபெயர் கொண்டு அழைக்கப்பட்டார். ஆனால் 1932-33 ஆம் ஆண்டுகளுக்கான இடையில் நடைபெற்ற போட்டிகளில் இவர் வேகப் பந்துவீச்சிற்கு எதிராக சரியாக விளையாடவில்லை என விம்ர்சனம் எழுந்தது. இவர் துடுப்பாட்டம் மட்டுமல்லாது மாநில *பேஸ்பால் அணியிலும்* விளையாடினார். இது அவரின் துடுப்பாட்ட திறனை வளர்த்துக் கொள்ள உதவியது.  
சற்று கூச்ச சுபாவம் கொண்ட வீரரான இவர் ஓய்விற்குப் பிறகு பொதுமக்களைச் சந்திப்பதனைத் தவிர்த்தார். இவர் மெல்போர்ன் துடுப்பாட்ட சங்கத்தில் சுமார் முப்பது ஆண்டுகள் விளையாடிய்டுள்ளார். 1981 ஆம் ஆண்டில் இவரைப் பெருமைப் படுத்தும் விதமாக மெல்போர்ன் துடுப்பாட்ட மைதானத்தின் மேற்கு மாடத்திற்கு இவரின் பெயர் சூட்டப்பட்டது. 2005 ஆம் ஆண்டில் அந்த மைதானத்தின் புனரமைப்புப் பணிகள் நடைபெற்றது. அப்போது இவரின் உருவச் சிலை அங்கு வைக்கப்பட்டது. ஆத்திரேலியாவின் முதலாம் ஆண்டு அறிவிக்கப்பட்ட முதல் பத்து *ஹால் ஆஃப் பேமாக அறிவிக்கப்பட்டவர்களில் இவரும் ஒருவர் ஆவார்.*
# பில் போன்ஸ்போர்ட்

## தேர்வுத் துடுப்பாட்டம்

1924-25 ஆம் ஆண்டுகளில் இவர் சர்வதேச போட்டிகளில் விளையாடத் துவங்கினார். இங்கிலாந்துத் துடுப்பாட்ட அணிக்கு எதிரான போட்டியில் ஆத்திரேலிய லெவன் அணி சாஅர்பாக விளையாடி 81 ஓட்டங்களும் விக்டோரியா அணிக்காக தென் ஆத்திரேலியாவிற்கு எதிரான போட்டியில் 166 ஓட்டங்களும் எடுத்ததன் மூலம் இவர் சிட்னி மைதானத்தில் நடைபெற்ற இங்கிலாந்துத் துடுப்பாட்ட அணிக்கு எதிரான தொடரில் தேர்வானார் முதல் போட்டியில் இவர் ஆத்திரேலிய அணியின் தலைவரான ஹெர்பி காலின்சுடன் இணைந்து மூன்றாவது வீரராகக் கள் இறங்கினார்.
# லக்சஸ்

லக்சஸ் (レクサス, Rekusasu) ஓர் சப்பானிய வாகன உற்பத்தி நிறுவனமான டொயொட்டாவின் சொகுசு வகை ஊர்தியாகும். இவ்வகை ஊர்திகள் உலகின் 70க்கும் மேற்பட்ட நாடுகளில் விற்கப்படுகிறது லக்சஸ் நிறுவன தலைமையகம் சப்பானின் நகோயா நகரில் அமைந்துள்ளது.  
நிறுவனங்களின் திட்ட அபிவிருத்திக்காக புதிய செடான் கார்களை 1989ம் ஆண்டில் லக்சஸ் LS என்ற பெயரில் வெளியிட்டது.தொடர்ச்சியாக கோப்பே மற்றும் எஸ்யுவி வகை ஊர்திகள் வெளியிடப்பட்டன.1989 தொடக்கம் 2005ம் ஆண்டு வரை டொயொட்டோ நிறுவனத்தின் கீழ் இயங்கிய இந்நிறுவனம் 2005ல் தனது ஹைப்ரிட் வகை RX பெயரில் அறிமுகம் செய்து சந்தையில் தனக்கான இடத்தை பிடித்தது
# தாமிரம்(II) ஆக்சைடு

**தாமிரம்(II) ஆக்சைடு** (*Copper(II) oxide*) என்பது CuO என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். குப்ரிக் ஆக்சைடு என்ற பெயராலும் இதை அழைக்கலாம். தாமிரத்தினுடைய முதன்மையான ஆக்சைடுகளில் இதுவும் ஒன்றாகும். Cu<sub>2</sub>O என்ற மூலக்கூற்று வாய்ப்பாட்டால் குறிக்கப்படும் குப்ரசு ஆக்சைடு மற்றொரு முதன்மையான தாமிர ஆக்சைடாகும்.  
இந்த கருப்பு நிற திண்மமாக இந்த கனிம வேதியியல் சேர்மம் காணப்படுகிறது. ஒரு கனிமமாக, இது டெனோரைட் என்று அழைக்கப்படுகிறது.இந்த சேர்மம் செப்பு சுரங்கத்தின் ஒரு தயாரிப்பு. மேலும் இது செம்பு கொண்ட பல பொருட்கள் மற்றும் ரசாயன கலவைகளுக்கு முன்னோடியாக தயாரிக்கப்படும்.
# தாமிரம்(II) ஆக்சைடு

## விவரங்கள்

தாமிரம்(II) ஆக்சைடின் வேதியியல் சூத்திரம் - CuO. இதன் வாய்ப்பாடு எடை - 79.545 கிராம் / மோல். இதன் தோற்றம் - கருப்பு அல்லது பழுப்பு தூள் நிறம். இதன் அடர்த்தி - 6.315 கிராம் / செ<sup>3</sup>.இதன் உருகும் நிலை - 1,326 ° C (2,419 ° F; 1,599 K).இதன் கொதி நிலை - 2,000 ° C (3,630 ° F; 2,270 K).இதன் நீரில் கரைதிறன் - கரையாது. அம்மோனியம் குளோரைடு, பொட்டாசியம் சயனைடு ஆகியவற்றில் கரையக்கூடிய தன்மை. ஆல்கஹால், அம்மோனியம் ஹைட்ராக்சைடு, அம்மோனியம் கார்பனேட் ஆகியவற்றில் கரையாதது.இதன் பேண்ட் இடைவெளி - 1.2 ஈ.வி. இதன் காந்த பாதிப்பு (χ) - + 238.9 · 10−6 செ.மீ 3 / மோல். இதன் ஒளிவிலகல் குறியீடு (nD) - 2.63.
# தாமிரம்(II) ஆக்சைடு

## தயாரிப்பு

தாதுக்களில் இருந்து தாமிரத்தை பிரித்தெடுக்கப் பயன்படுத்தப்படும் பைரோமெட்டலார்ஜி மூலம் **தாமிரம் (II) ஆக்சைடு** பெரிய அளவில் தயாரிக்கப்படுகிறது.தாமிரம்(II) ஆக்சைட்டின் தாதுக்கள் அம்மோனியம் கார்பனேட், அம்மோனியா மற்றும் ஆக்ஸிஜன் ஆகியவற்றின் நீர் கலவையுடன் வினைப்புரியப்படுகின்றன, இவை தாமிர (I) மற்றும் தாமிர (II) அம்மைன் கனிம சேர்மங்களை அளிக்கின்றன, இவை திடப்பொருட்களிலிருந்து பிரித்தெடுக்கப்படுகின்றன.தாமிரம்(II) ஆக்சைடை உருவாக்க இந்த சேர்மங்கள் நீராவியுடன் சிதைக்கப்படுகின்றன.  
சுமார் 300 - 800 ° C வெப்பநிலையில் தாமிரத்தை காற்றில் சூடாக்குவதன் மூலம் இதை உருவாக்கலாம்:  
- 2 Cu + O<sub>2</sub> ---→ 2 CuO  
ஆய்வக பயன்பாடுகளுக்கு, தாமிர (II) நைட்ரேட், தாமிர (II) ஹைட்ராக்சைடு அல்லது அடிப்படை தாமிர (II) கார்பனேட் ஆகியவற்றை சூடாக்குவதன் மூலம் தூய தாமிர (II) ஆக்சைடு சிறப்பாக தயாரிக்கப்படுகிறது:
- 2 Cu(NO3)2 (s) → 2 CuO (s) + 4 NO2 (g) + O2 (g) (180°C)
- Cu(OH)2 (s) → CuO (s) + H2O (l) (80-100°C)
- Cu2CO3(OH)2 (s) → 2CuO (s) + CO2 (g) + H2O (g) (290°C)
# தாமிரம்(II) ஆக்சைடு

## பயன்கள்

தாமிர சுரங்கத்தின் குறிப்பிடத்தக்க உற்பத்தியாக தாமிரம்(II) ஆக்சைடு உள்ளது. தாமிரம்(II) ஆக்சைடு மற்ற செப்பு உப்புகளின் உற்பத்திக்கான தொடக்க புள்ளியாகும்.உதாரணமாக, காப்பர் ஆக்சைடில் இருந்து பல மர பாதுகாப்புகள் (wood preservatives) தயாரிக்கப்படுகின்றன.  
நீலம், சிவப்பு மற்றும் பச்சை, மற்றும் சில நேரங்களில் சாம்பல், இளஞ்சிவப்பு அல்லது கருப்பு மெருகூட்டல்களை உருவாக்க மட்பாண்டங்களில் குப்ரிக் ஆக்சைடு ஒரு வர்ணப் பொருளாகப் பயன்படுத்தப்படுகிறது.இது விலங்குகளின் தீவனத்தில் ஒரு உணவாக தவறாக பயன்படுத்தப்படுகிறது.குறைந்த உயிர்சக்தி காரணமாக, குறைவான தாமிரம் உறிஞ்சப்படுகிறது.  
செப்பு உலோகக்கலவைகளுடன் வெல்டிங் செய்யும் போதும் தாமிரம்(II) ஆக்சைடு பயன்படுத்தப்படுகிறது.தாமிரம் ஆக்சைடு மின்முனை, எடிசன்-லாலாண்டே செல் என அழைக்கப்படும் ஆரம்ப பேட்டரி வகையின் ஒரு பகுதியை உருவாக்கியது. காப்பர் ஆக்சைடு ஒரு லித்தியம் பேட்டரி வகையிலும் பயன்படுத்தப்பட்டது (IEC 60086 குறியீடு "G").
# நிக்கல்(II) ஆக்சைடு

**நிக்கல்(II) ஆக்சைடு** *(Nickel(II) oxide)* என்பது NiO என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். நிக்கல்(III) ஆக்சைடு, Ni2O3 மற்றும் NiO2 போன்ற நிக்கல் ஆக்சைடுகள் அறியப்பட்டாலும் நிக்கல்(II) ஆக்சைடு மட்டுமே நன்கு வரையறுக்கப்பட்டு விவரிக்கப்படும் நிக்கல் ஆக்சைடாகக் கருதப்படுகிறது. மிகவும் அரிய பன்செனைட்டு வடிவத்தில் இது இயற்கையில் ஒரு கனிமமாகத் தோன்றுகிறது. இது கார உலோக ஆக்சைடு என வகைப்படுத்தப்பட்டுள்ளது. ஆண்டுதோறும் பல மில்லியன் கிலோகிராம் அளவு மாறுபட்ட தரத்தில் உற்பத்தி செய்யப்படுகிறது. முக்கியமாக நிக்கல் உலோகக்கலவைகள் உற்பத்தியில் ஒரு இடைநிலையாக இது உருவாகிறது
# நிக்கல்(II) ஆக்சைடு

## தயாரிப்பு

பல்வேறு வகையான தயாரிப்பு முறைகள் மூலம் நிக்கல் ஆக்சைடு தயாரிக்கப்படுகிறது. 400 ° செல்சியசு வெப்பநிலைக்கு மேல் வெப்பமடையும் போது நிக்கல் தூள் ஆக்சிசனுடன் வினைபுரிந்து நிக்கல் ஆக்சைடைக் கொடுக்கிறது. நிக்கல் தூள் மற்றும் தண்ணீர் சேர்ந்த கலவையை 1000 ° செல்சியசு வெப்பநிலைக்கு வெப்பப்படுத்துவதன் மூலம் சில வணிகச் செயல்முறைகளில் பச்சை நிற நிக்கல் ஆக்சைடு தயாரிக்கப்படுகிறது. இந்த வினைக்கான வேகவிகிதத்தை NiO சேர்ப்பதன் மூலம் அதிகரிக்க முடியும் . நிக்கல் ஐதராக்சைடு, நிக்கல் நைட்ரேட்டு மற்றும் நிக்கல் கார்பனேட்டு போன்ற நிக்கல்(II) சேர்மங்களை வெப்பச் சிதைவு வினையின் மூலம் வெளிர் பச்சை நிறதூள் நிக்கல் ஆக்சைடாக மாற்றுவது எளிமையான மற்றும் மிக வெற்றிகரமான தயாரிப்பு முறையாகும். பகுதிக்கூறுகளான நிக்கல் மற்றும் ஆக்சிசன் தனிமங்களை ஒன்று சேர்த்து சூடாக்கியும் சாம்பல் மற்றும் கருப்பு நிற தூளாக நிக்கல் ஆக்சைடைத் தயாரிக்கலாம். இதில் விகிதவியல் அளவுகளில் தனிமங்கள் சேர்ந்திருக்காது.
# நிக்கல்(II) ஆக்சைடு

## படிகக் கட்டமைப்பு

எண்முக Ni2+ மற்றும் தளங்களுடன் நிக்கல்(II) ஆக்சைடு சோடியம் குளோரைடு கட்டமைப்பை ஏற்றுக்கொள்கிறது. கருத்தியல் ரீதியாக ஓர் எளிமையான கட்டமைப்பாக கருதப்படும் இது பொதுவாக பாறை உப்பு கட்டமைப்பு என்று அழைக்கப்படுகிறது. பல இருபடி உலோக ஆக்சைடுகளைப் போலவே, நிக்கல்(II) ஆக்சைடும் பெரும்பாலும் விகிதவியல் அளவுகளில் அமைவதில்லை. அதாவது Ni: O விகிதம் 1: 1 என்ற அளவிலிருந்து மாறுபடுகிறது. நிக்கல் ஆக்சைடில் இந்த விகிதவியல் அல்லாத நிலை ஒரு நிற மாற்றத்தைக் கொடுக்கிறது. சரியான விகிதவியல் முறையில் உள்ள நிக்கல்(II) ஆக்சைடு பச்சை நிறமாகவும் விகிதவியல் முறையில் அமையாத நிக்கல்(II) ஆக்சைடு லருப்பு நிறமாகவும் காணப்படுகின்றன,
# நிக்கல்(II) ஆக்சைடு

## பயன்கள்

NiO சேர்மம் பல்வேறு வகையான சிறப்பு பயன்பாடுகளைக் கொண்டுள்ளது. ஒப்பீட்டளவில் தூய்மையான வேதிப்பொருள் என்ற அளவில் பொதுவாக இது சிறப்பு பயன்பாடுகளுக்காகப் பயன்படுத்தப்படுகிறது. உலோகவியல் தரம் என்ற அடிப்படையில் இது சில கலப்புலோகங்கள் தயாரிப்பில் பயன்படுகிறது. பெர்ரைட்டுகள் மற்றும் மெருகூட்டிய பீங்கான்களை உருவாக்கும் பீங்கான் தொழிலில் இது பயன்படுத்தப்படுகிறது. வெப்பப்படுத்தப்பட்ட நிக்கல்(II) ஆக்சைடானது நிக்கல் எஃகு கலப்புலோகங்கள் தயாரிக்க பயன்படுகிறது. நிக்கல் எஃகு உலோகக் கலவைகள் குறித்த தனது பணிக்காக சார்லசு எதோவார்ட் குயிலௌம் 1920 ஆம் ஆண்டில் இயற்பியலுக்கான நோபல் பரிசை வென்றார். இன்வார் மற்றும் எலின்வார் என்ற பெயர்களால் இவர் நிக்கல் எஃகு உலோகக் கலவைகளை அழைத்தார்.  
எடிசன் மின்கலன்கள் எனப்படும் நிக்கல்-இரும்பு மின் கலன்களிலும், எரிபொருள் மின்கலன்களிலும் NiO ஒரு அங்கமாக இருந்தது. சிறப்பு வேதிப்பொருளாகவும், வினையூக்கியாகவும் பல நிக்கல் உப்புகள் தயாரிப்பில் இச்சேர்மம் ஒரு முன்னோடிச் சேர்மமாகக் கருதப்படுகிறது. மிக சமீபத்தில் சுற்றுச்சூழல் ரீதியாக உயர்ந்த நிக்கல் உலோக ஐதரைடு வகை மின்கலன்கள் வளர்ச்சியடையும் வரை பல மின்னணு சாதனங்களில் காணப்படும் NiCd மீள்நிரப்பு மின்கலன்களை உருவாக்க NiO பயன்படுத்தப்பட்டது . ஓர் எதிர்மின் அயனி மின்குரோமிய பொருளான இச்சேர்மம் தங்குதன் ஆக்சைடு நேர்மின் மின்குரோமிய பொருளுடன் சேர்ந்து மின்குரோமிய சாதனங்களில் பயன்படுத்த பரவலாக ஆய்வு செய்யப்பட்டுள்ளது.
# பாளையத்து அம்மன்

**பாளையத்து அம்மன்** 2000 ஆம் ஆண்டில் வெளிவந்த தமிழ் திரைப்படம் ஆகும். இந்தப் படத்தை இயக்குநர் இராம நாராயணன், இந்து சமயத்தின் கடவுள்களில் ஒன்றான அம்மனின் கதாப்பாத்திரத்தை முதன்மையாகக் கொண்டு இயக்கியுள்ளார். இந்தப் படத்தில் பாளையத்து அம்மன் தெய்வமாக நடிகை மீனா முக்கியக் கதாபாத்திரத்தில் நடித்திருந்தார். இந்த படத்தின் மற்ற கதாபாத்திரங்களில் ராம்கி, திவ்யா உன்னி, சரண்ராஜ், செந்தில் ஆகியோர் நடித்திருந்தனர். இந்த படத்தில் விவேக்கின் நகைச்சுவை விமர்சகர்களால் பாராட்டப்பட்டது. திரைப்படம் பெரிய வெற்றிப்படமாக திரையரங்குகளில் ஓடியது.
# பாளையத்து அம்மன்

## தயாரிப்பு

படத்தின் இயக்குநர் இராம நாராயணன் ஆவார். பாளையத்து அம்மன் திரைப்படம் சிறி தேனான்டாள் தயாரிப்பு நிறுவனம் தயாரித்தது. இப்படத்தின் தயாரிப்பாளர் என். ராதா ஆவார். இசை அமைப்பாளர் எஸ். ஏ. ராஜ் குமார் அவர்கள் இசை அமைத்துள்ளார். என். கே. விஸ்வநாதன் இப்படத்தின் ஒளிப்பதிவு செய்துள்ளார். இப்படத்தின் படத்தொகுப்பாளர் ராஜ் கீர்த்தி ஆவார். பாளையத்து அம்மன் திரைப்படம் 2000 ஆம் ஆண்டு 28 அக்டோபரில் வெளிவந்தது. முதலில் இயக்குநர் இப்படத்திற்கு தேவதா என்று பெயரிட்டு இருந்ததாகவும் பின்னரே இப்படத்திற்குப் பெயர் மாற்றம் செய்யப்பட்டதாகவும் கூறப்படுகிறது.
# பாளையத்து அம்மன்

## கதை

ஒரு குரு குலத்தில் ஒரு துறவி தனது மாணவர்களுக்குத் தீமையையும் தீய சக்தியயையும் அழிக்க கடவுளான பாளையத்து அம்மன் மானிட உருவத்தில் பிறப்பார் என்று அறிவிப்பதன் மூலம் இந்தப் படம் தொடங்குகிறது. அசுரேஸ்வரன் (சரண் ராஜ்) தீமையின் பிரதிநிதி, இதன் நோக்கம் பூமியில் பிசாசின் ஆட்சியை நிறுவுவது ஆகும். *அசுரேஸ்வரன்* என்கிற அந்த சாத்தான் துறவியைக் கொல்கிறான், ஆனால் ***பாளையத்து அம்மனின்*** பிறப்பு நிறுத்தப்படவில்லை. அவர் **ராம்கி** மற்றும் **திவ்யா உன்னிக்கு** குழந்தையாகப் பிறந்து வளர்கிறார். திவ்யா உன்னி குழந்தையை அம்மனின் கோவிலுக்கு அழைத்துச் செல்லும் போது தவறுதலாக உண்டியலில் விழுகிறது. உண்டியலில் விழுந்த பொருட்கள் அனைத்தும் அம்மனுக்கு சொந்தம் எனப் பலர் அறிவுறுத்தியும் **ராம்கியும்**, **திவ்யாவும்** குழந்தையை எடுத்துச் செல்கின்றனர். எனினும் பாளையத்து அம்மன் அக்குழந்தையைப் பின் தொடர்ந்து வருகிறார்.  
குழந்தை சாத்தானிடமிருந்து எல்லா வகையான தீங்குகளையும் பெறுகிறது, ஆனால் பாளையத்து அம்மன் (மீனா) ஒவ்வொரு முறையும் அதைக் காப்பாற்றுகிறார். அதே சமயம், பாளையத்து அம்மன் தனது குழந்தையை எடுத்துச் செல்ல விரும்புவதாக திவ்யா உன்னி கருதுகிறார், எனவே அதை அம்மனிடம் இருந்து காப்பாற்ற முயற்சிக்கிறாள். அம்மன் குழந்தையின் டீச்சராக வந்து செந்தில் வீட்டில் குடி புகுகிறார். படத்தின் இறுதியில் குழந்தையை சாத்தான் அசுரேஸ்வரன் கடத்திக் கொல்ல முயற்சி செய்கிறான். ஆனால் அம்மன் சாத்தானைக் கொன்று குழந்தையைப் பெற்றோரிடம் திருப்பித் தருகிறார்.
# பாளையத்து அம்மன்

## இசை

பாளையத்து அம்மன் திரைப் படத்திற்கு இசை அமைத்தவர் எஸ். ஏ. ராஜ் குமார் ஆவார். இந்தப் படத்தின் பாடல்களை வாலி, காளிதாசன் மற்றும் ராம நாராயணன் ஆகியோர் எழுதி உள்ளார்கள்.
# பாளையத்து அம்மன்

## இசை

### பாடல்கள்

வேப்பிலை வேப்பிலை - சுஜாதா மோகன்  
ஆடி வந்தேன் - கே.எஸ். சித்திரா  
பால் நிலா - ஸ்வர்ணலதா, அனுராதா ஸ்ரீராம்  
பாளையத்து அம்மா நீ பாச விளக்கு - கே.எஸ். சித்திரா  
அந்தபுரம் நந்தவனம் - மனோ, ஸ்வர்ணலதா  
அம்மன் நடனம் 1 - இசை கருவி  
அம்மன் நடனம் 2 - இசை கருவி  
அம்மன் நடனம் 3 - இசை கருவி
# தேயிலை மர எண்ணெய்

**தேயிலை மர எண்ணெய் (Tea tree oil)** அல்லது **மெலலூகா எண்ணெய்** என்பது நறுமண எண்ணெய் ஆகும். இது வெளிர் மஞ்சள் நிறத்தில் இருந்து தெளிவான நிறம் வரையிலும் காணப்படுகின்றது. தென்கிழக்கு குயின்லாந்து, மற்றும் ஆத்திரேலியா<nowiki/>வின் நியூ சவுத் வேல்ஸி<nowiki/>ன் வடகிழக்கு கடற்கரையில காணப்படும் மெலலூகா ஆல்டர்ன்போலியா எனும் தேயிலை மரத்தின் இலைகளில் இருந்து பெறப்படுகிறது.  
செயற்திறனுக்கான சிறிய அளவிலான சான்றுகள் இருந்தாலும் நாட்டுப்புற மருந்தாக குறைந்த செறிவுகளில் தோல் நோய்களுக்கான மேற்பூச்சு மருந்தாக பயன்படுத்தப்படுகின்றது.தேயிலை மர எண்ணெய் பொடுகு, முகப்பரு, பேன், அக்கி, பூச்சிக் கடி, சிரங்குகள், தோலில் ஏற்படும் பூஞ்சைத் தொற்றுகள் மற்றும் பாக்டிரியா தொற்றுகளுக்கு சிகிச்சை அளிக்க பயன்படும் பயனுள்ள மருந்தாக கருதப்படுகின்றது.இருப்பினும் இவற்றை ஆதரிப்பதற்கான சிறந்த சான்றுகள் இல்லை.தேயிலை மர எண்ணெய் காப்புரிமை பெற்ற அல்லது அங்கீகரிக்கப்பட்ட மருந்து இல்லை.
# தேயிலை மர எண்ணெய்

## பயன்பாடுகள்

தேயிலை மர எண்ணெய் முகப்பரு, நகக்குட்டை (nail fungus), அல்லது பாதப்படை என்பவற்றிற்கு சிகிச்சையளிக்கிறது என்ற நம்பிக்கையில் பாரம்பரிய மருத்துவத்தில் பயன்படுத்தப்படுகிறது.இதை ஆதரிக்க சிறிய அளவிலான சான்றுகளே உள்ளன. 2015 ஆம் ஆண்டின் கோக்ரேன் முறையான மதிப்பாய்வில் முகப்பருக்கான ஆறுதல் மருந்தாக மதிப்பிடப்பட்டது. தேயிலை மர எண்ணெய் நகக்குட்டையை குணப்படுத்தும் பயனுள்ள மருந்தாக பரிந்துரைக்கப்படவில்லை. தோல் எரிச்சல் அல்லது ஒவ்வாமை எதிர்விளைவுகளை ஏற்படுத்தக்கூடும் என்பதால் குழந்தைகளின் தலை பேன்களுக்கு பயன்படுத்தும் பாதுகாப்பான மருந்தாக பரிந்துரைக்கப்படவில்லை.
# தேயிலை மர எண்ணெய்

## பாதுகாப்பு

தேயிலை மர எண்ணெயை உட்கொண்டால் விஷமாகும்.  
2006 ஆம் ஆண்டில் தேயிலை மர எண்ணெயின் நச்சுத்தன்மையைப் பற்றிய மதிப்பாய்வு தேயிலை மர எண்ணெயின் நீர்த்த வடிவம் வெளிப்புற பயன்பாட்டிற்கு பாதகமான விளைவுகளை ஏற்படுத்தாது என்று முடிவுசெய்தது. (ஆக்சிஜனேற்றம் தவிர்க்கபடுகிறது) தேயிலை மர எண்ணெயின் அதிக செறிவு மேற்பூச்சு பயன்பாட்டில் பாதகமான எதிர்விளைவுகளான தோல் எரிச்சல், ஒவ்வாமை, தோல் அழற்சி, லினர் இம்யூனோகுளோபின் ஏ டிசீஸ், எரித்மா மல்டிபார்ம் ஆகியவற்றை ஏற்படுத்தக்கூடும்.
# தேயிலை மர எண்ணெய்

## வரலாறு

தேயிலை மரம் என்ற பெயர் பல தாவரங்களுக்கு பயன்படுத்தப்படுகிறது. 1920 ஆம் ஆண்டுகளில் வர்த்தக தேயிலை மர எண்ணெய் தொழில் தோன்றியது. ஆஸ்திரேலியரான ஆர்தர் பென்ஃபோல்ட் என்பவர் பல பூர்வீக பிரித்தெடுக்கப்பட்ட எண்ணெய்களின் வணிக திறனை ஆராய்ந்தபோது தேயிலை மர எண்ணெய் கிருமிநாசினி என்று கண்டறிந்து அறிவித்தார்.தேயிலை மர எண்ணெய் முதன்முதலில் ஆஸ்திரேலியாவில் உள்ள மெலுகா ஆல்டர்னிபோலியாவிலிருந்து பிரித்தெடுக்கபட்டது. மேலும் இந்த இனம் வணிக ரீதியாக மிக முக்கியமானதாக உள்ளது. 1970, 1980 ஆண்டுகளில் தொழிற்சாலைகள் மெலலூகா ஆல்டர்னிஃபோலியா தோட்டங்களில் அதிக அளவு தேயிலை மர எண்ணெயை உற்பத்தி செய்யத் தொடங்கின. இவற்றின் பல தோட்டங்கள் நியூ சவுத் வேல்ஸில் அமைந்துள்ளன.மேலும் எண்ணெய் பிரித்தெடுப்புக்காக இந்த தாவரத்தின் பல இனங்கள் சேர்க்கப்பட்டு தொழில் விரிவடைந்தது.
# தேயிலை மர எண்ணெய்

## ஆய்வுகள்

2008 ஆம் ஆண்டில் அமெரிக்க கேன்சர் சொசைட்டியின் கட்டுரையொன்றில் "பல ஆண்டுகளாகப் பயன்படுத்தப்பட்ட போதிலும் தேயிலை மர எண்ணெய் மனிதர்களுக்கான தோல் பிரச்சினைகள் மற்றும் தொற்றுநோய்களுக்கு சிகிச்சையளிப்பதை மருத்துவ சான்றுகள் ஆதரிக்கவில்லை" என தெரிவித்தது. மேலும் தொடக்கநிலை ஆய்வுகளில் பொடுகு, முகப்பரு, நகக்குட்டை, பாதப்படை, சிரங்குகள் என்பவற்றிக்கு சிகிச்சையளிக்க பயன்படுவதாக கண்டறியப்பட்டாலும் குறைவான சான்றுகளே உள்ளன. 2012 ஆம் ஆண்டில் தலை பேன் சிகிச்சைக்கான மறு ஆய்வு குழந்தைகளுக்கு தேயிலை மர எண்ணெய் பயன்படுத்துவதால் தோல் எரிச்சல், ஒவ்வாமை ஏற்படலாம் என்றது.
# தமிழக சிவன் கோயில்களின் சிற்பவியல்

**தமிழக சிவன் கோயில்களின் சிற்பவியல்** (Iconography of Shiva temples in Tamil Nadu), சிவபெருமானின் முழுமுதற்கடவுளாகக் கொண்ட சைவ ஆகமங்களை அடிப்படையாகக் கொண்டமைந்ததாகும். ஆகமங்கள் மதக்கோட்பாட்டின் அடிப்படையில் அமைந்ததாகும்.
ஆகம விதிகளின்படி, கோயில் வழிபாடானது தென்னிந்தியாவில் பல்லவர் காலத்தில் (கி.பி.551-901) தொடங்கியது. சோழர் காலத்தில் (கி.பி.848-1279) முழுமையைப் பெற்றது. சோழர் காலத்தில் கோயில்கள் இலங்கை மற்றும் தென்கிழக்கு ஆசியாவிலுள்ள தீவுகளிலும் கட்டப்பட்டன. கோயிலில் பல தெய்வங்களின் சிற்பங்களை அமைப்பதற்காகக் கோஷ்டங்கள் உள்ளன. முதலில் லிங்கத்திருமேனியும் தொடர்ந்து திருச்சுற்றில் பிற தெய்வ உருவ சிற்பங்களும், தொடர்ந்து சோழர் காலத்தில் பரிவார தெய்வங்களின் சிற்பங்கள் இடம் பெற ஆரம்பித்தன. தமிழகத்தில் சிவன் கோயில்களின் ஆகம விதிகளின் அடிப்படையில் கோஷ்டங்கள் அமைக்கும் முறையானது நவீன காலத்தில் தொடர்கிறது. முதன்மை சிற்பமான லிங்கத்திருமேனியைப் போலவே அனைத்து சிவன் கோயில்களிலும் விநாயகர் மற்றும் பார்வதியின் சிற்பங்கள் காணப்படுகின்றன. விழா நாட்களிலும், வழிபாட்டு முறையிலும் பெரும்பாலும் அனைத்துக் கோயில்களும் அதே முறையிலான நடைமுறையில் பின்பற்றப்படுகிறது. இதற்கு சில விதிவிலக்குகளும் உண்டு. தமிழ்நாட்டிலும், இலங்கையிலும் உள்ள முன்னீஸ்வரம் கோயில், கோனேஸ்வரம் கோயில், தென்னவர்மன் கோயில், கேதீஸ்வரம் கோயில், நகுலேஸ்வரம் கோயில் போன்ற பெரும்பாலான சிவன் கோயில்கள் திராவிட கட்டிடக்கலைப்பாணியில் அமைந்தவையாகும்.
# தமிழக சிவன் கோயில்களின் சிற்பவியல்

## சைவக் கோயில் கட்டுமானத்தின் பின்னுள்ள குறியீடு

அண்ணாமலையார் கோயில்]]
கோயிலின் கட்டட அமைப்பானது மனித உடலை ஒத்து அமைந்த வடிவில் காணப்படுகிறது. ஒன்றையோடு ஒன்று சுற்றி அமைந்துள்ள ஐந்து சுவர்கள் மனித இருப்பின் கோசமாகக் கருதப்படுகிறது. வெளிச்சுவரானது அன்னமய கோசமான நம் உடலையும்
- கோயிலின் முக்கிய அமைப்பு கருவறையின் மீதமைந்த விமானம் ஆகும்.
- மண்டபம் கருவறையை நோக்கிச் செல்லும் வகையில் அமைந்துள்ளது.
- வெளியிலிருந்து காணும்போது முக்கியமான இடத்தைப் பெறுவது கோபுரமாகும்.
- தூண் மண்டபங்கள் விழாக்காலங்களிலின்போதும் தினசரி நிகழ்ச்சிகளின்போதும் பயன்படுத்தப்படுகின்றன.
பொதுவாக ஒரு கோயிலானது, தீர்த்தம் எனப்படுகின்ற குளத்தையோ, கிணற்றையோ கொண்டு அமைந்திருக்கும்.
# தமிழக சிவன் கோயில்களின் சிற்பவியல்

## சைவக் கோயில் கட்டுமானத்தின் பின்னுள்ள குறியீடு

### விமானம்

தங்க விமானம்]]
இந்துக் கோயிலில் மூலவர் அமைந்துள்ள கருவறையின் மேலுள்ள பகுதி விமானம் ஆகும். பிற தெய்வங்கள் அமைந்துள்ள சன்னதிகளின் கூரை மீதுள்ள பகுதிகளும் விமானமே. தஞ்சை பெரிய கோயிலின் விமானமும், சிதம்பரம் தில்லை நடராஜர் கோயிலில் தங்கத் தகடுகளால் வேயப்பட்ட கூரையினைக் கொண்ட கனகசபைய மேலேயுள்ள விமானம், திருவரங்கம் தங்க தகடுகளால் வேயப்பட்ட ரெங்கநாதர் விமானம்,திருப்பதி வேங்கடேசப்பெருமாள் கோயிலின் விமானமும் மிகப் புகழ்பெற்றவை.